钦定古今图书集成/明伦汇编/氏族典/第345卷 > 周德威
## 钦定古今图书集成/明伦汇编/氏族典/第345卷 > 周德威

按《五代史周德威传》，德威，字镇远，朔州马邑人也。勇
而多智，能望尘以知敌数，事晋王为骑将，稍迁铁林
军使。从破王行瑜，以功迁内衙指挥使。攻梁，取潞州，
迁代州刺史。庄宗立，召还，从击梁军，以功拜振武节
度使。天祐七年，击梁兵于鄗南，大败之，拜卢龙军节
度使。十五年，德威从庄宗于河上，宿胡柳陂。黎明，候
骑报曰：“梁军至矣！”庄宗驰入阵，梁军乘之，德威父子
皆战死。